Misteri Mona

Misteri Mona ialah sebuah siri drama televisyen Malaysia 2020 arahan Amor Rizan dibintangi oleh Ruzana Ibrahim, Janna Nick dan Redza Rosli. Siri ini memulakan tayangan di Slot Samarinda TV3 pada 10 Disember 2020 menggantikan Beri Sedikit Waktu.

Sinopsis 
Mengisahkan Anom (Janna Nick) seorang wanita lemah lembut yang menghidap penyakit mental yang kronik. Suaminya, Dr Nadeem (Redza Rosli) risau akan keadaannya Anom yang sering berhalusinasi tentang seorang wanita bernama Mona yang sering menghantuinya. Dr Nadeem telah memberikan Anom segala ubat untuk membantunya mengawal kondisi halusinasinya, tetapi kerana pekerjaan Dr Nadeem yang terlalu sibuk, Nadeem mengupah Farah (Elisya Sandha) sebagai penjaga isterinya.

Farah merupakan seorang gadis yang jujur dan rajin mula menjaga Anom kerana dirinya telah menganggur sekian lama setelah tamat pengajiannya. Pada mulanya Farah selesa menjaga Anom, sehingga suatu hari, Farah mula melihat keadaan Anom yang sebenar apabila Farah terleka untuk memastikan Anom mengambil ubatnya, lalu Anom meroyan pada malam itu. Farah teruk dimarahi Dr Nadeem dan berjanji tidak akan mengulanginya lagi.

Ketika keadaan semakin baik, dan Anom juga semakin rajin mengambil ubatnya, Anom mula menyatakan bahawa dia sering mendengar suara seorang wanita di loteng rumahnya, lalu menyiasatnya sendirian. Farah terkejut apabila mendengar jeritan Anom lalu bergegas ke arah Anom. Ketika itu, sebuah kejutan besar buat Farah apabila Anom berkata, “Aku dah lepaskan Mona……”

Siapakah Mona? Adakah Dr Nadeem tahu kewujudan Mona di loteng selama ini? Mungkinkah Farah mangsa Dr Nadeem seterusnya?

Pelakon 
 Ruzana Ibrahim sebagai Mona
 Janna Nick sebagai Anom
 Redza Rosli sebagai Dr Nadeem
 Elisya Sandha sebagai Farah
 Zarynn Min sebagai Laila
 Zizan Nin sebagai Razlan
 Ainin Batrisyia sebagai Adik
 Duerra Mitilda Sebagai kakak
 Syed Irfan sebagai Fahmi
 Alif Hadi sebagai Shawn
 Amir Rahim sebagai Dr Uwais
 Syafi Tee sebagai Ikmal
 Azhar Amir sebagai Tuan Jamal 
 Jeff Saly sebagai Jali
 Elly Suhail sebagai Shima 
 Badsham Harun sebagai Malik

Rujukan 

Rancangan TV3
Drama Melayu 2020